Пәкістандағы теракт: Қаза тапқандар 73 адам
"Пәкістандағы теракт: Қаза тапқандар 73 адам" | "https://abai.kz/post/187037"
TITLE: Пәкістандағы теракт: Қаза тапқандар 73 адам
URL: https://abai.kz/post/187037
META: "Пәкістандағы теракт: Қаза тапқандар 73 адам" | "https://abai.kz/post/187037"
DATE: 27.08.2024
AUTHOR(s): Abai.kz
TOTAL WORDS: 207
TEXT: Кеше, 26 тамызға қараған түні Пәкістанның оңтүстік-батысындағы Белуджистан провинциясында болған лаңкестік әрекеттердің салдарынан қаза тапқандар саны 73-ке жетті. Бұл туралы Reuters хабарлады. Бұл шабуылдар порт пен алтын-мыс кеніші сияқты Қытайдың ірі жобалары орналасқан ресурстарға бай оңтүстік-батыс провинциясын бөлуге мәжбүрлеу үшін ондаған жылдар бойы көтеріліс жүргізген этникалық содырлардың соңғы жылдардағы ең ірісі болды. – Бұл шабуылдар Пәкістанда анархия құрудың жақсы ойластырылған жоспары, - деді Ішкі істер министрі Мохсин Накви. Пәкістан әскерилері үлкен тас жолда автобустар мен жүк көліктеріне жасалған ең ірі шабуылдан кейінгі шайқаста 14 сарбаз бен полиция және 21 содырдың қаза тапқанын хабарлады. Белуджистанның бас министрі 38 бейбіт тұрғынның да қаза тапқанын айтты. Жергілікті биліктің хабарлауынша, жолаушылардың жеке куәліктерін тексергеннен кейін қарулы адамдар көбісін атып тастап, көліктерін өртеп жібеген. Олардың 23-і жол бойындағы шабуылда қаза тапқан. – Адамдарды автобустардан түсіріп, отбасыларының көзінше өлтірді, – деді бас министр Сарфраз Бугти теледидардағы баспасөз мәслихатында. – Провинция астанасын Пәкістанның қалған бөлігімен байланыстыратын теміржол көпіріндегі жарылыстан кейін Кветтаға теміржол қатынасы тоқтатылды. Содырлар көршілес Иранмен теміржол қатынасына да шабуыл жасады, – деп хабарлады темір жол өкілі Мұхаммад Кашиф. Полицияның хабарлауынша, олар теміржол көпіріндегі шабуыл болған жердің маңында әлі белгісіз алты мәйітті тапқан. «Харуф» немесе «қара желді дауыл» деп атаған операция үшін жауапкершілікті Белуджистанды азат ету армиясы (BLA) содырлары өз мойнына алды. Abai.kz
